《重阳日同苏汝载家大人季弟登白云峰》
明代·韩上桂

白云山畔白云飞，乔木浓阴幸可依。九日城头看雁字，百年膝下试莱衣。

通家孔李情原契，入洛机云愿讵违。向夕定知烦史奏，德星南斗傍奇辉。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。